b"\n_START_ARTICLE_\nJosep Virgili i Sanrom\xc3\xa0\n_START_SECTION_\nBiografia\n_START_PARAGRAPH_\nDes de petit s'aficion\xc3\xa0 a transcriure les notes locals que apareixien als diaris i revistes de l'\xc3\xa8poca. Estudi\xc3\xa0 a l'escola p\xc3\xbablica Pau Delcl\xc3\xb2s i entr\xc3\xa0 d'aprenent d'impressor a la casa d'Ar\xc3\xads, on aprengu\xc3\xa9 l'ofici de linotipista. Durant la postguerra pass\xc3\xa0 uns dies a la pres\xc3\xb3 per imprimir fulletons antifranquistes. Considerat el deg\xc3\xa0 dels escriptors de la ciutat de Tarragona, l'ajuntament de Tarragona li va concedir el diploma dels Serveis Distingits per Santa Tecla de l'any 1973. El 1991 va rebre la Creu de Sant Jordi."